Takwim suria Thai

Takwim suria Thai ( patithin suriyakhati) ialah pentarikhan rasmi Thailand. Ia mula digunapakai Raja Chulalongkorn (Rama V) pada tahun 1888 Masihi menggantikan takwim qamari yang sedia ada pada ketika itu.

Tahun semasa dikira 543 tahun awal dari takwim hitungan Gregorius di mana tahun pertama dikira mula dari tarikh yang dianggap meninggalnya Gautama Buddha pada 11 Mac 543 SM, tahun ini ditandakan sedemikian sebagai "Tahun Buddha" atau Phutthasakkarat (พุทธศักราช, dipendekkan sebagai พ.)

Perkembangan 
Pada awalnya, masyarakat Siam menggunakan perkiraan hari berdasarkan takwim Burma dari mulanya pemujaan Siddharta Gautama Buddha, pentarikhan ini diberi nama  sakarat.

Raja Chulalongkorn menitahkan pengiraan tahun baharu dalam suatu zaman yang diperkenalkan sebagai Zaman Rattanakosin ( Rattanakosin Sok, dipendekkan jadi ร.ศ.) pada 1889 tahun Masihi, di mana tarikh mulanya zaman ini dikira dari naiknya takhta Raja Rama I memulakan dinastinya serta penubuhan kota Bangkok sebagai kota diraja baharu (pada 6 April 1782 TM).

Perubahan terakhir kepada takwim ini ditetapkan oleh Perdana Menteri Thailand, Luang Phibunsongkhram dengan suatu perintah dikeluarkan pada 6 September 1940 mengumumkan bahawa tanggal 1 Januari 1941 menjadi tarikh permulaan Tahun Buddha 2484 selari dengan jalannya takwim Masihi. Hal ini menyingkatkan tempoh tahun Buddha 2483 yang sedang berlangsung menjadi hanya 9 bulan yakni 3 bulan lebih pendek dari tempoh setahun yang biasa:

Meskipun tahun baharu rasmi sudah selari dengan tahun baharu Barat, keraian Songkran masih dikekalkan lagi-lagi dengan suatu tarikh tetap pada 13 April. Kedua-dua Tahun Baru Barat dan Tahun Baru Thai disambut sebagai cuti am rasmi di Thailand.

Penghitungan 
Tahun baru takwim ini pada awalnya dikira bersamaan dengan penampakan Matahari melintasi kedudukan buruj Hamal di langit, hari ini juga menandakan perayaan Songkran. Sebagai contoh, buruj Hamal mula ternampak pada 11 April pada tahun 1822; maka Raja Vajiravudh memindahkan hari pertama pada 1 April 2455 TB, 1912 TM lalu 130 Tahun Rattanakosin hanya selama 356 hari dari 11 April 1911 hingga 31 Mac 1912.

Bulan takwim 
Nama bulan berasal dari nama tanda-tanda zodiak yang diketahui dalam astrologi Hindu: 

Nama-nama bulan ini berhujung imbuhan berbeza mengikut bilangan hari:
 bulan tiga puluh hari berimbuhan -ayon () menyerap perkataan bahasa Sanskrit आयन āyana "ketibaan"
 bulan 31 hari berimbuhan -akhom (), dari आगम āgama bermaksud sama
 bulan kedua berimbuhan -phan () menyerap perkataan बनंध bandha "terikat".

Hari dan perlambangan sewaktu 
Setiap hari dalam satu minggu diberi warna tersendiri mengikut kepercayaan masyarakat Thai.

Lihat juga 
 Takwim Buddha
 Takwim qamari Thai

Rujukan

Pautan luar 
 Thai Time by Anthony Diller

Waktu di Thailand
Takwim suria
Kebudayaan Thailand